**2 տարի ժամկետով <<ԱրմենՏել>> ՓԲԸ բջջային կապի օբյեկտների շինարարական աշխատանքների որակի տեխնիկական հսկողության ծառայությունների մատակարարի ընտրության առաջարկների պարզեցված հարցում**

**ք. Երևան, 2015**

## 1. Առաջարկների պարզեցված հարցման առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու 2 տարի ժամկետով <<ԱրմենՏել>> ՓԲԸ բջջային կապի օբյեկտների շինարարական աշխատանքների որակի տեխնիկական հսկողության ծառայությունների մատակարարի ընտրության Առաջարկների պարզեցված հարցմանը (այսուհետ՝ ԱՊՀ):

Մասնակիցների ներկայացվող պահանջերն ու ԱՊՀ շրջանակներում դիտարկվող ծառայությունների մանրամասն նկարագիրը ներկայացված է տեխնիկական Առաջադրանքում (**Հավելված 1**):

Գնման ենթակա ենթադրվող ծավալը ներկայացված է Կոմերցիոն առաջարկի ձևանմուշում (**Հավելված 2**):

Հավելված 2-ում նշված գնումների ծավալը չի նախատեսում պատվիրատուի պարտականություն գնելու հենց այդ քանակի ծառայություններ:

ԱՊՀ անցկացման արդյունքում Պատվիրատուն ընտրում է 1 հաղթող և 1 պահուստային մատակարար:

ԱՊՀ հաղթողի հետ կարող է կնքվել շրջանակային պայմանագիր (**Հավելված 3 – ձևանմուշ):**

## 2. ԱՊՀ անցկացման կարգը

## ԱՊՀ անցկացման հետ կապված հարցերով Պատվիրատուի կոնտակտային անձ՝

* **Ազգանուն Անուն՝** Գևորգյան Մերի
* **Պաշտոն՝** Գնումներիև պայմանագրերի մոնիտորինգիբաժնի ավագ մասնագետ
* **Հասցե՝** ք. Երևան, Ազատության 24/1
* **Էլեկտրոնային փոստ՝** MerGevorgyan@beeline.am
* **Հեռախոս՝** (+374) 99 44 06 16

ԱՊՀ անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում.**

* Պատվիրատուն հրապարակում է ԱՊՀ Մասնակցի Հրահանգը (այսուհետ՝ ԱՊՀՄՀ) [www.beeline.am](http://www.beeline.am), www.tenders.am և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԱՊՄՄՀ հետ, որից հետո պատրաստում է առաջարկ և այն ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է **Հավելված 2**-ում և փոփոխման ենթակա չէ);
2. Քաղաքաշինության ոլորտում տեխնիկական հսկողություն իրականացնելու համար լիցենզիայի սկան-պատճենը հետևալ ներդիրներով` բնակելի, հանրային և արտադրական, էներգետիկ, ինչպես նաև կապի:
3. Մասնակցի քարտ (ձևը բերված է **Հավելված 4**-ում և փոփոխման ենթակա չէ);
4. Գաղտնի տեղեկատվության չհրապարակման մասին հայտարարագիր (NDA, ձևը ներկայացված է **Հավելված 5**-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չեն համապատասխանում ԱՊՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակիցները ներկայացնում են կոմերցիոն առաջարկը՝ նշված ՀՀ դրամով (AMD): Բոլոր գումարները նշվում են **առանց ԱԱՀ:**
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել ԱՊՀ անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում, նույնիսկ տարադրամի էական տատանումների դեպքում:
* Պատվիրատուն առաջարկում է Մասնակցին վճարման հետևյալ պայմանները՝
	+ հետվճար կատարողական ակտի ստորագրման պահից 60 օրացուցային օր հետո,
	+ հետվճար կատարողական ակտի ստորագրման պահից 90 օրացուցային օր հետո,
	+ հետվճար կատարողական ակտի ստորագրման պահից 180 օրացուցային օր հետո,
* Վճարման տարբեր պայմաններով կոմերցիոն առաջարկների համեմատումը կիրականացվի՝ հաշվի առնելով Պատվիրատուի ազատ շրջանառու միջոցների եկամտաբերությունը:
* ԱՊՀ ավարտից հետո Հաղթողնը և Պատվիրատուն կարող են համաձայնության գալ վճարման ժամկետի կրճատման դիմաց մատուցվող ծառայությունների արժեքի իջեցման մասին, ինչը, սակայն, չի նախատեսում պատվիրատուի պարտականություն ընդունել Հաղթողի՝ վճարման ժամկետի կրճատման դիմաց ծառայությունների արժեքի իջեցման առաջարկը:
* Կոմերցիոն առաջարկի գործողության ժամկետը պետք է ուժի մեջ լինի կոմերցիոն առաջարկների ստացման վերջնաժամկետից ոչ պակաս քան 2 տարվա ընթացքում։

 Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՊՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ`**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.
1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Քաղաքաշինության ոլորտում տեխնիկական հսկողություն իրականացնելու համար լիցենզիայի սկան-պատճենը հետևալ ներդիրներով` բնակելի, հանրային և արտադրական, էներգետիկ, ինչպես նաև կապի: ֆայլի անունը Լիցենզիա.pdf),
3. Մասնակցի քարտ՝ ֆայլը PDF ձևաչափով (ֆայլի անունը Հարցաթերթիկ.pdf),
4. Գաղտնի տեղեկատվության չհրապարակման մասին հայտարարագիր համապատասխան հավելվածներով՝ փաստաթղթի սկան արված պատճենը PDF ձևաչափով, (ֆայլի անունը NDA.pdf):
* Փաստաթղթի բոլոր էջերը գտնվում են PDF ձևաչափի մեկ ֆայլում,
	+ Մասնակիցը ներկայացնում է սկան արված պատճենը գունավոր ձևաչափով,
	+ Սկան արված պատճենի հստակությունը պետք է ապահովի փաստաթղթի ընթերցանելիությունը:
* Մասնակիցը համախմբում է հետևյալ ֆայլերը.
	+ ԿԱ.pdf,
	+ ԿԱ. xls,
	+ լիցենզիա.pdf,
	+ Քարտ.pdf
	+ NDA.pdf

RAR ձևաչափի **մեկ** արխիվում (ֆայլի անունը «*Մասնակցի անունը՝*  Կորպորատիվ»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՊՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

Մասնակիցը տրամադրում է էլեկտրոնային առաջարկը **Հավելված 6**-ով նախատեսված կարգով (Էլեկտրոնային առաջարկների տրամադրման կարգ) **30.11.2015թ.** ժամը **15:00 (տեղական ժամանակով)** ոչ ուշ ժամկետում:

Առաջարկների բացումը տեղի կունենա **30.11.2015թ.** ժամը **15:00** Ազատության 24/1 հասցեով: Բացման գործընթացին մասնակցել ցանկացող մասնակիցները պետք է տեղեկատվություն տրամադրեն իրենց ներկայացուցչի ԱԱՀ մասին մինչև **29.11.2015թ.** ժամը **18:00** ժամկետում: Տեղեկատվությունն անհրաժեշտ է ուղարկել MerGevorgyan@beline.am հասցեով մինչև նշված ժամկետը: Բացման օրը մասնակցի ներկայացուցիչը պետք է իր մոտ ունենա անձը հաստատող փաստաթուղթ:

**Լրացված տվյալներով հարցաթերթիկն ուղարկելուց հետո մեկ աշխատանքային օրվա ընթացքում նշված էլեկտրոնային փոստի հասցեին ծածկանուն և գաղտնաբառ չստանալու դեպքում Մասնակիցը կարող է դիմել Գնումների և պայմանագրերի վերահսկման բաժնի պետ Լուսինե Մելիքյանին:**

**Էլեկտրոնային փոստ՝** **LuMelikyan@beeline.am**

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՊՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՊՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՊՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **26.11.2015թ. 18:00** (**տեղական ժամանակով**):
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **27.11.2015թ. 18:00** (**տեղական ժամանակով**).
* **30.11.2015թ. 15:00** (**տեղական ժամանակով**) Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՊՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՊՀՄՀ 2 բաժնում նշված կոնտակտային անձից պարզաբանում խնդրել:
* Ներկայացնելով առաջարկ՝ ԱՊՀ մասնակցիները տալիս են իրենց համաձայնությունը ընկերությունների ֆինանսական կայունության ստուգման և «ԱրմենՏել» ՓԲԸ մատակարարի ընտրության ընթացակարգում նշված չափանիշների համաձայն իրենց կողմից պարտավորությունների չկատարման ռիսկերի գնահատման վերաբերյալ:

**2.2. Փուլ 2՝ Մասնակիցների որակավորումը և կարճ ցուցակի ձևավորումը ժ**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԱՊՀՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել **Հավելվածի 3**-ի ձևով առանց որևէ փոփոխությունների:
3. Մասնակիցն ունի քաղաքաշինության ոլորտում տեխնիկական հսկողություն իրականացնելու համար լիցենզիա հետևալ ներդիրներով` բնակելի, հանրային և արտադրական, էներգետիկ, ինչպես նաև կապի:
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
5. Մասնակիցը չունի ժամկետանց պարտքեր երրորդ անձանց առջև:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել ՊՄ հաջորդ փուլերին այն Մասնակցին, որի առաջարկը չի համապատասխանում ՊՄՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ԱՊՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՊՀ-ին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՊՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Էլեկտրոնային աճուրդի դրույք կհանդիսանա “ծառայությունների ընդհանուր արժեքը”:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեք (շեմային դրույքաչափ) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:

Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի, ինչպես նաև Պատվիրատուի կողմում տեխնիկական խափանումների դեպքում) Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* Էլեկտրոնային աճուրդի մասնակիցները հաստատում են իրենց վերջնական դրույքաչափերը տրամադրելով դրույքաչափին համապատասխան կոմերցիոն առաջարկի սկան պատճենը:
* Պատվիրատուն դասակարգում է փուլի արդյունքներով ստացված բարելավված առաջարկները ըստ «ծառայությունների նվազագույն ընդհանուր արժեք» չափանիշի:.
* ԱՊՀ հաղթող կճանաչվի այն Մասնակիցը, որի վերջնական առաջարկին Պատվիրատուն կշնորհի Դաս 1:
* Պահուստային մատակարար կճանաչվի այն Մասնակիցը, որի վերջնական առաջարկին կշնորհվի Դաս 2:
* ԱՊՀ հաղթողի հետ կարող է պայմանագիր կնքվել **Հավելված 3**-ում առաջարկված ձևով:
* Պահուստային Մատակարարը կարող է ներգրավվել ծառայությունների մատուցմանը Հաղթողի որակազրկման արդյունքում:
* ԱՊՀ Հաղթողը կտեղեկացի կայացված որոշման մասին էլեկտրանային փոստի միջոցով:
* Կարճ ցուցակում ընդգրկված, սակայն ԱՊՀ հաղթողների ցուցակում չհայտնված բոլոր Մասնակիցներն էլեկտրոնային փոստով կտեղեկացվեն այդ որոշման պատճառների մասին ԱՊՀ այդ փուլի ավարտին:

Այն Մասնակիցները, ովքեր հանդիսանում են Պատվիրատուի հաճախորդը այլ հավաասր պայմաններում կունենան առավելություն:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն տենդերի այլ ձևական պահանջները:
* Պատվիրատուն կարող է տենդերը ճանաչել չկայացած, եթե.
1. Չի ստացվել ոչ մի առաջարկ կամ ստացվել է միայն մեկ առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ստացված առաջարկներից միայն մեկն է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.
1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. *Մասնակիցը չի հաստատում աճուրդում իր վերջնական դրույքաչափը Պատվիրատուին իր վերջնական դրույքաչափի համաձայն ստորագրված և կնիքով հաստատված բարելավված առաջարկի սկան արված պատճենը տրամադրելու միջոցով:*
3. Մատակարարի ընտրության արդյունքում ծագած պարտավորությունների կատարումից հրաժարումը`
* *Անցկացված էլէկտրոնային աճուրդի կամ բարելավված առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից*:
* *Բանակցությունների կամ բարելավված առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*
1. Պայմանագրի պայմանների կամ ձեռքբերման պատվերի չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, մատակարարման ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Տենդերային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. Էական տեղեկատվության հրապարակում (NDA պայմանների խախտում:)

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* ԱՊՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:

**6. Հավելվածներ**

|  |  |
| --- | --- |
| **Հավելված 1 –** Տեխնիկական առաջադրանք |  |
| **Հավելված 2 –** Կոմերցիոն առաջարկ (ձևանմուշ) |  |
| **Հավելված 3 -** Պայմանագիր (ձևանմուշ) |  |
| **Հավելված 4 –** Մասնակցի քարտ |  |
| **Հավելված 5 -** NDA |  |
| **Հավելված 6 -** Էլեկտրոնային առաջարկների ներկայացման հրահանգ |  |